Korporativ boshqaruvchi malaka attestatini berish tartibi toʻgʻrisidagi nizomga oʻzgartirishlar kiritish haqida
(resolution, 2021-12-03)

Oʻzbekiston Respublikasining “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi va “Masʼuliyati cheklangan hamda qoʻshimcha masʼuliyatli jamiyatlar toʻgʻrisida”gi qonunlari, Oʻzbekiston Respublikasi Prezidentining 2018-yil 5-sentabrdagi PQ-3930-son “Korporativ, loyiha boshqaruvi va davlat xaridlari sohasida kadrlarni tayyorlash, qayta tayyorlash va ularning malakasini oshirish tizimini takomillashtirish boʻyicha qoʻshimcha chora-tadbirlar toʻgʻrisida”gi, 2017-yil 27-iyuldagi PQ-3150-son “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatini tashkil etish toʻgʻrisida”gi va 2019-yil 14-yanvardagi PQ-4112-son “Oʻzbekiston Respublikasi Davlat aktivlarini boshqarish agentligi faoliyatini tashkil etish toʻgʻrisida”gi qarorlariga asosan Oʻzbekiston Respublikasi Prezidenti huzuridagi Loyiha boshqaruvi milliy agentligi va Oʻzbekiston Respublikasi Davlat aktivlarini boshqarish agentligi qaror qiladi: 1. Oʻzbekiston Respublikasi Iqtisodiyot vazirligi va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining 2016-yil 11-yanvardagi 110, 01/03-26/29-son (roʻyxat raqami 2755, 2016-yil 28-yanvar) (Oʻzbekiston Respublikasi qonun hujjatlari toʻplami, 2016-y., 4-son, 39-modda) qarori bilan tasdiqlangan Korporativ boshqaruvchi malaka attestatini berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. Oʻzgartirishlarning 1-bandi yettinchi xatboshisi 2019-yil 1-iyuldan kuchga kiradi. 1. 1 va 2-bandlar quyidagi tahrirda bayon etilsin: “1. Korporativ boshqaruvchi malaka attestati (bundan buyon matnda malaka attestati deb yuritiladi) Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabi (bundan buyon matnda Oliy maktab deb yuritiladi) tomonidan korporativ boshqaruv sohasida malaka mavjudligini tasdiqlash uchun beriladi. 2. Xoʻjalik jamiyatlarining ustav kapitalidagi davlat ulushi boʻyicha davlatning ishonchli vakillari va kuzatuv kengashi aʼzolari sifatida tayinlanadigan shaxslar malaka attestatini olishi shart, quyidagilar bundan mustasno: Oʻzbekiston Respublikasi Davlat aktivlarini boshqarish agentligi (bundan buyon matnda Agentlik deb yuritiladi) xodimlari; investitsiya aktivlarini ishonchli boshqaruvchisi tomonidan kuzatuv kengashi aʼzosi sifatida ilgari surilgan shaxslar; kuzatuv kengashining davlat ulushi boʻyicha mustaqil aʼzosi sifatida ilgari surilgan, tegishli tarmoqda ish tajribasiga ega boʻlgan, shu jumladan xorijiy shaxslar; kuzatuv kengashi tarkibiga kiritish uchun malaka attestatiga ega nomzodlar belgilangan muddatlarda taqdim etilmagan xoʻjalik jamiyatlarining aksiyadorlari (ishtirokchilari) hisoblangan mahalliy davlat hokimiyati organlarining rahbarlari — belgilangan talablarga muvofiq boʻlgan nomzodlar tasdiqlangunga qadar muddatda. Bunda ushbu rahbarlar mazkur muddat mobaynida oʻzining oʻrniga yoki qoʻshimcha ravishda oʻzining xodimlarini kuzatuv kengashi tarkibiga nomzod sifatida tayinlash huquqiga ega.”. 2. 3 va 14-bandlardagi “Markazning” degan soʻz “Oliy maktabning” degan soʻzlar bilan almashtirilsin. 3. 5, 22 va 24-bandlardagi “Markazga” degan soʻz “Oliy maktabga” degan soʻzlar bilan almashtirilsin. 4. 8, 11 va 26-bandlardagi “Markaz” degan soʻz “Oliy maktab” degan soʻzlar bilan almashtirilsin. 5. 9-band quyidagi tahrirda bayon etilsin: “9. Suhbat Oʻzbekiston Respublikasi Prezidenti huzuridagi Loyiha boshqaruvi milliy agentligi, Agentlik va Oliy maktabning masʼul xodimlaridan iborat tarkibdagi komissiya tomonidan oʻtkaziladi. Komissiya tarkibiga qoʻshimcha ravishda boshqa manfaatdor tashkilotlarning vakillari kiritilishi mumkin. Komissiyaning shaxsiy tarkibi Oliy maktab direktori qarori bilan tasdiqlanadi. Komissiya aʼzolarining soni 9 kishidan kam boʻlmasligi kerak. Komissiyaning raisi Oliy maktab direktori, uning yoʻqligida esa oʻrnini bosuvchi shaxs hisoblanadi.”. 6. 19-band quyidagi tahrirda bayon etilsin: “19. Suhbatdan oʻtgan shaxs komissiyaning malaka attestatini berish toʻgʻrisidagi qarori qabul qilingandan soʻng 3 oy muddatda Oliy maktabga eng kam ish haqining ikkidan bir qismi miqdorida qiymat toʻlanganligi toʻgʻrisidagi toʻlov hujjatining nusxasini taqdim etadi. Shundan soʻng Olyi maktab tomonidan 3 kun muddatda malaka attestati rasmiylashtiriladi va beriladi. Arizachi tomonidan 3 oy muddatda Oliy maktabga eng kam ish haqining ikkidan bir qismi miqdorida qiymat toʻlanganligi toʻgʻrisidagi toʻlov hujjatining nusxasi taqdim etilmaganda komissiya qarorining ushbu arizachiga malaka attestatini berish boʻyicha qismi haqiqiy emas deb hisoblanadi.”. 7. Ilovadagi “KORPORATIV BOSNQARUV ILMIY-TAʼLIM MARKAZI” hamda “SCIENTIFIC AND EDUCATIONAL CENTER FOR CORPORATE GOVERNANCE” degan soʻzlar tegishli ravishda “OʻZBEKISTON RESPUBLIKASI PREZIDENTI NUZURIDAGI LOYINA BOSNQARUVI MILLIY AGENTLIGI QOSNIDAGI ABU RAYNON BERUNIY NOMIDAGI BIZNES VA BOSNQARUV RESPUBLIKA OLIY MAKTABI” hamda “REPUBLICAN GRADUATE SCNOOL OF BUSINESS AND MANAGEMENT NAMED AFTER ABU RAYNAN BERUNI UNDER TNE NATIONAL AGENCY OF PROJECT MANAGEMENT UNDER TNE PRESIDENT OF TNE REPUBLIC OF UZBEKISTAN” degan soʻzlar bilan almashtirilsin. 8. Mazkur oʻzgartirishlar Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabi bilan kelishilgan.